奉荅燕公
作者：王琚
朝代：唐

paragraphs: 郡遠途且艱，宜悲良自得。
胡爲心獨爾，惠好在南國。
亦既清顏披，冏然良願克。
與君蘭時會，羣物如藻飾。
煙景惜歡賞，雲山起翰墨。
接藝奇思微，偶談玄言直。
永日不知倦，逾旬猶謂亟。
如何酌離尊，移櫂巴城側。
浦口勞長望，舟中獨太息。
疾風吹飛帆，倏忽南與北。
目盡不復見，懷哉無終極。
唯當衡峰上，遙辨湖水色。